पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते खतरे को देखते हुए हिमाचल प्रदेश की सरकार ने 10वीं बोर्ड की परीक्षाओं को रद्द कर दिया है। इसके साथ ही प्रदेश के करीब डेढ़ लाख विद्यार्थियों को प्रमोट कर दिया गया है। अब छात्र बिना परीक्षा दिए ही अगली कक्षा में दाखिला ले सकेंगे। प्री-बोर्ड और फर्स्ट व सेकेंड टर्म की परीक्षाओं के आधार पर छात्रों को अगली कक्षा में प्रमोट किया जाएगा।
अंकों का फार्मूला शिक्षा बोर्ड द्वारा तय किया जाएबा। बुधवार को हुई राज्य मंत्रिमंडल की बैठक में यह निर्णय लिया गया। सरकार के इस निर्णय से 10वीं कक्षा के 1,16,954 विद्यार्थियों को राहत मिली है। बैठक में 12वीं और स्नातक स्तर की परीक्षाओं को लेकर भी विचार विमर्श किया गया, लेकिन कोई फैसला नहीं हो सकता। अगली बैठक में कोई निर्णल लिया जा सकता है।
बता दें कि हिमाचल में 10वीं और 12वीं बोर्ड की परीक्षाएं 13 अप्रैल से शुरू हुई थी। 10वीं में 116954, एसओएस के 13,944 और 12वीं में 100982 छात्रों के लिए प्रदेश में 2137 परीक्षा केंद्र बनाए गए थे। छात्रों का केवल एक ही पेपर हुआ था, इसके बाद कोरोना के बढ़ते मामलों को देखते हुए सरकार ने परीक्षा को स्थगित किया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn